เมื่ออาทิตย์ก่อนค่ะวันที่17-18หลังประจำเดือนหมดไปมีเพศสัมพันกับแฟนโดยไม่ได้ป้องกันแต่หลั่งนอกค่ะ แต่ดิฉันกินยาคุมตลอดนะคะ แล้วอีกอาทิตย์ต่อามีตกขาวขุ่น มีกลิ่นมาประมาน2-3วันค่ะแล้ววันที่25ก็มีเลือดออกแล้วก็ไม่มีอีกเลยมาแค่วันเดียว แบบนี้เป็นอาการของอะไรคะ ท้องหรือป่าว
สวัสดีค่ะ หากได้ทานยาคุมกำเนิดอย่างถูกต้อง ยาจะสามารถป้องกันการตั้งครรภ์ได้มากกว่า 99% อย่างไรก็ตาม ยาคุมกำเนิดไม่สามารถป้องกันได้ 100%สำหรับอาการตกขาวขุ่น มีกลิ่น อาจเกิดจากการติดเชื้อต่างๆ ในช่องคลอด เช่น เชื้อรา เชื้อแบคทีเรีย เชื้อปรสิต เชื้อหนองใน เป็นต้นส่วนอาการมีเลือดออกในวันที่ 25 มี.ค. อาจเกิดได้จาก- ผลข้างเคียงของยาคุมกำเนิด ซึ่งอาจทำให้มีเลือดออกกะปริดกะปรอยได้- เกิดจากสาเหตุเดียวกับที่ทำให้มีอาการตกขาวผิดปกติที่กล่าวไป- มีความผิดปกติต่างๆ ในมดลูก เช่น มีติ่งเนื้อในโพรงมดลูก มะเร็งปากมดลูก เป็นต้น- เป็นเลือดล้างหน้าเด็ก สัญญาณแรกของการตั้งครรภ์ แต่หากได้ทานยาคุมกำเนิดอย่างถูกต้อง โอกาสที่จะตั้งครรภ์นั้นถือว่าน้อยมากดังกล่าวหากเลือดที่ออกเป็นอยู่เพียงแค่วันเดียวดังกล่าว ก็อาจไม่จำเป็นต้องทำอะไร แต่หากยังคงมีเลือดออดอยู่เรื่อยๆ และยังคงมีตกขาวที่ผิดปกติ คือมีตกขาวปริมาณมาก มีกลิ่นเหม็นรุนแรง มีแสบหรือคันข่องคลอด มีปวดท้องน้อย ควรไปพบแพทย์เพื่อหาสาเหตุค่ะ